Bjarne Berg

Bjarne Berg (født 6. juni 1950, død 9. mai 2010) var en norsk svømmer, journalist og forretningsmann. Han er mest kjent som nyhetsredaktør i TV 2 i årene 1992-2000 og senere for selskapene Vizrt og Hardball.

Berg vokste opp i Fana som sønn av redaktøren Arthur Bjarne Berg. Han arbeidet som journalist i Dagbladet og Bergens Tidende før han ble ansatt i TV 2 i 1992. I TV 2 overtok han allerede i startåret 1992 for Finn H. Andreassen som nyhetsredaktør. Berg var sentral i oppbygningen av TV 2-nyhetene og senere også Storm Weather Center.

Berg ble i 2001 sjef for grafikkselskapet Vizrt og var med på å starte investeringsselskapet Hardball.

Berg var en aktiv konkurransesvømmer, trener og administrator. Han satte Norgesrekord i 1970: 1.02,3 minutter på 100 meter butterfly og 2.16,6 på 200 meter butterfly.

 Eksterne lenker 
 Bjarne Berg er død - nettavisen.no
 Bjarne Berg er død - aftenposten.no

Kategori:Norske journalister
Kategori:Norske forretningsfolk
Kategori:Norgesmestere i svømming
Kategori:Fødsler i 1950
Kategori:Dødsfall i 2010
Kategori:Norske svømmere
Kategori:Svømmere for Bergens Svømme Club